Ranheim Fotball

Ranheim Fotball (stiftet 17. februar 1901), offisielt Ranheim IL Fotball Topp, er en norsk fotballklubb fra bydelen Ranheim i bykommunen Trondheim i Trøndelag, og fra 4. februar 2010 et eget idrettslag under allianseidrettslaget Ranheim Idrettslag. Ranheim har tidligere spilt i Norgesserien og Hovedserien. I 2009 vant Ranheim 2. divisjon avdeling 4 og rykket opp til 1. divisjon fra 2010-sesongen. Ranheim vant kvalifiseringen til Eliteserien 2017, og endte i Eliteserien 2018 på en 7.-plass.

 OBOS-ligaen 2025 

 Historie 
mini|høyre|Innmarsj foran bortekamp 10. april 2011 mot  under  av Adeccoligaen 2011.
Hovedlaget Ranheim Idrettslag ble stiftet 17. februar 1901. Fotballavdelinga ble stiftet i 1919.

Ranheim spilte i Norgesserien sesongene 1937/38, 1938/39, 1939/40 og 1947/48, og i Hovedserien sesongene 1949/50, 1952/53, 1954/55 og 1955/56. I 1953 spilte Ranheim semifinale i cupen.

Fra 1964 til 1996 spilte Ranheim i lavere divisjoner. Ranheim rykket opp igjen til 2. divisjon for 1997-sesongen, og siden 2005 har de ikke spilt på et lavere nivå enn dette.

Opprykk til 1. divisjon ble en konkret målsetning etter kort tid i 2. divisjon. I 2006 kom Rosenborg på banen og ønsket seg en trøndersk samarbeidsklubb som kunne få til nettopp dette. Ranheim fikk imidlertid konkurranse fra tre andre andredivisjonslag: Kolstad, Byåsen og Strindheim. Etter flere måneders utredning ble det klart at Ranheim var klubben Rosenborg valgte å satse på. I 2009 vant Ranheim sin avdeling i 2. divisjon, og ble til slutt et 1. divisjonslag fra og med 2010-sesongen.

Tidlig i 2010 ble det bestemt at hovedlaget Ranheim Idrettslag, skulle bli et allianseidrettslag med fotballavdelingen som et eget underordnet idrettslag med selvstendig økonomisk og juridisk styring. Stiftelsen av det nye idrettslaget for fotball, Ranheim IL fotball Topp, inntraff 4. februar 2010.

Ranheim debuterte i 1. divisjon ved å møte Sogndal på Fosshaugane Campus 5. april 2010, en kamp som endte med 2–1-seier til vertene. De seks første hjemmekampene ble spilt i Abrahallen under bygging av nytt stadion. Ranheim lå lenge an til direkte opprykk til Tippeligaen, men endte til slutt på 5.-plass, noe som ga mulighet for kvalifisering til Tippeligaen. Denne endte for Ranheims del med 1–2-tap mot Hønefoss etter ekstraomganger, som siden møtte Fredrikstad for å avgjøre hvem som fikk den siste plassen i Tippeligaen.

Hovedtrener sesongen 2010 var Per Joar Hansen, assistert av blant andre Otto Ulseth og Christer Basma. Hansen valgte sammen med Ulseth å avslutte samarbeidet med Ranheim grunnet andre jobbtilbud, og ble Norges U-21-landslagstrener. Aasmund Bjørkan overtok siden som trener for Ranheim. Senere har Trond Nordsteien og Ola By Rise vært hovedtrener for laget. Til sesongen 2016 overtok tidligere assistenttrener Svein Maalen hovedansvaret.

Den 2. desember 2017 rykket Ranheim opp til Eliteserien etter å ha vunnet kvalifiseringen. Dette er første gang klubben har vært på øverste nivå i norsk fotball siden 1956. De vant åpningskampen sin i Eliteserien 2018 4-1 hjemme mot Stabæk, og lå på 3. plass etter halvspilt serie. Ved sesongslutt endte de på en imponerende 7. plass. 

I 2019 tok Ranheim seg til klubbens andre semifinale i cupen gjennom tidene. I serien ble den andre sesongen på øverste nivå vanskeligere for Ranheim, etter salg av flere nøkkelspillere. Laget endte på sisteplass og nedrykk til 1. divisjon til 2020-sesongen.

I 1. divisjon 2020 endte de på fjerdeplass, og spilte kvalifisering for Eliteserien 2021. I kvalifiseringsrunden slo de Åsane, og spilte finale mot Sogndal, der de tapte 3-1. I juni 2021 valgte Ranheim og Svein Maalen å avslutte samarbeidet etter svake resultater i 2021-sesongen, og i juli overtok Hugo Pereira som hovedtrener.Ranheim Fotball - Velkommen, Hugo Pereira, besøkt 7. juli 2021.

Foran 2023-sesongen tok Kåre Ingebrigtsen over som hovedtrener.

 Spillerstall 
Oppdatert 24. oktober 2025.
A-laget spillere

 Utlånte spillere 

Trenere
TrenerPeriodeKåre Ingebrigtsen 2006–2007Tore Grønning 2007–2008Per Joar Hansen 2008–2010Aasmund Bjørkan 2011–2012Trond Nordsteien 2013–2015Ola By Rise 2015–2015Svein Maalen 2016–2021 Hugo Carlos Pereira 2021–2022Kåre Ingebrigtsen2023–2024Christian Eggen Rismark2025–

Kjente spillere

 Jan Hansen
 Fredrik Winsnes
 Peder Winsnes
 Vegard Voll
 Martin Grønning
 Nicholas Lyngmo
 Robert Stene
 Geir Holthe
 Daniel Krogstad
 Ivar Arnljot Sandvik
 Jo Sondre Aas
 Gjermund Åsen
 Eirik Malmo
 Even Barli
 Mads Reginiussen
 Kristoffer Løkberg
 Aslak Fonn Witry
 Ola Solbakken

Seriestatistikk
+SesongDivisjonPlassering20052. divisjon avdeling 48. plass20062. divisjon avdeling 23. plass20072. divisjon avdeling 23. plass20082. divisjon avdeling 22. plass20092. divisjon avdeling 41. plass2010Adeccoligaen5. plass2011Adeccoligaen4. plass2012Adeccoligaen7. plass2013Adeccoligaen4. plass20141. divisjon7. plass2015OBOS-ligaen6. plass2016OBOS-ligaen9. plass2017OBOS-ligaen4. plass2018Eliteserien7. plass2019Eliteserien16. plass2020OBOS-ligaen4. plass2021OBOS-ligaen12. plass2022OBOS-ligaen8. plass2023OBOS-ligaen8. plass2024OBOS-ligaen10. plass2025OBOS-ligaen

Bøker
RIL Idrett gjennom 100 år av John A. Larsen

Se også
 Trondheim
 Ranheim
 Ranheim Idrettslag
 Ranheim Skiklubb
 Forza Ranheim
 Ranheim Arena

 Referanser 

 Eksterne lenker 




Kategori:Fotballag i Trondheim
Kategori:Fotballag etablert i 1901
Kategori:Sport i Norge i 1901
Kategori:Ranheim